भारत सरकार

रेल मंत्रालय

**राज्य सभा**

**23.03.2018 के**

**अतारांकित प्रश्न सं. 3327 का उत्तर**

**पटरियों की निगरानी करने के लिए ड्रोन कैमरों का प्रयोग**

**3327. श्री राजकुमार धूतः**

**क्या रेल मंत्री यह बताने की कृपा करेंगे किः**

(क) क्या यह सच है कि रेलवे ने महाराष्ट्र तथा देश के शेष भागों में पटरियों की निगरानी करने के लिए ड्रोन कैमरों का प्रयोग करने का निर्णय लिया है;

(ख) यदि हां, तो तत्संबंधी ब्यौरा क्या है;

(ग) क्या यह पद्धति रेल पटरियों की निगरानी करने की मौजूदा प्रणाली के अतिरिक्त होगी; और

(घ) यदि हां, तो तत्संबंधी ब्यौरा क्या है तथा यदि नहीं, तो इसके क्या कारण हैं?

**उत्तर**

**रेल मंत्रालय में राज्य मंत्री (श्री राजेन गोहांई)**

(क) से (घ): भारतीय रेलें, ट्रैक रिकार्डिंग कार (टीआरसी) और ऑसिलेशन मॉनीटरिंग सिस्टम (ओएमएस) सहित नामित अधिकारियों द्वारा निरीक्षण के जरिए रेलपथ संरचना और उसकी स्थिति की समय-समय पर निगरानी करती हैं।

सभी क्षेत्रीय रेलों और सार्वजनिक क्षेत्र की इकाइयों (पीएसयू) को मानवरहित एरियल प्रणाली (यूएएस) का परिवहन गलियारों, परियोजनाओं आदि की मैपिंग और निगरानी के प्रभावी उपकरण के रूप में उपयोग करने के अनुदेश जारी किए गए हैं।

\*\*\*\*\*